Zhang Chengdong. Zhang Chengdong () (1989-yil 9-fevralda tugʻilgan) — xitoylik futbolchi, hozirda Xitoy Superligasida „Beijing Guoan“ jamoasida oʻynaydi. Klubdagi faoliyati. Zhang Chengdong futbolchilik faoliyatini Liaoning Whowinning yoshlar akademiyasida oʻynashdan boshlagan. Toki 2004-yilda A Seriya vakili "Milan" uni mashgʻulotlarga chaqirgunicha bu hol davom etgan edi. Klubdagi qisqa muddatlisinovdan soʻng u Liaoningga qaytgan va klubning asosiy jamoasiga koʻtarilgan, 2006-yilning 21-mayida „Shandong Luneng“ga qarshi oʻyinda (5:0) klub uchun debyut qilgan. 2008-yilgi mavsumda klub quyi ligaga tushib ketganida, Zhanning shartnomasi oʻz yakuniga yetgan. Zhang Portugaliya uchinchi divizon jamoasi Mafra bilan 2009-yil 23-sentyabrda shartnoma imzolagan. U oʻzining birinchi xet-trikini 2010-yilning 21-yanvarida 2009/2010-yilgi Tasa de Portugaliyadagi „Sporting CP“ga qarshi oʻyinda (4:3) amalga oshirgan. Zhang 2010-yil iyul oyida Primeiraning „União Leiria“ klubiga o‘tgan. U klubdagi debyutini 2010-yilning 16-avgustida „Beira-Mar“ga qarshi o‘yinda (0:0) o‘tkazgan va Primeirada o‘ynagan birinchi xitoylik futbolchiga aylangan. Zhang Beira-Mardagi faoliyati davomida 26ta oʻyinda 6ta gol urdi. 2013-yilning 22-iyulida Zhang Xitoy Superligasi vakili Beijing Guoanga oʻtgan. U klubdagi debyutini 2013-yilning 25-avgustida Dalian Aerbinga qarshi o‘yinda (4:0) o‘tkazgan. Zhang klubdagi ilk golini 2014-yilning 17-mayida „Shanghai Shenhin“ga qarshi o‘yinda (2:1) kiritgan. 2015-yilning 21-iyulida Zhang 2015/2016-yilgi mavsum uchun La Liga vakili „Rayo Vallecano“ga ijaraga berilgan. U klubdagi debyutini 2015-yilning 5-dekabrida Ispaniya Kubogining 2015/2016-yilgi mavsumida „Getafe“ga qarshi o‘yinda (2:0) o‘tkazgan. U 2015-yilning 30-dekabrida "Atletiko Madrid" ga qarshi o‘yinda (2:0) ligadagi debyutini o‘tkazgan va La Ligada o‘ynagan birinchi xitoylik futbolchiga aylangan. 2017-yilning 13-yanvarida Zhang rekord darajadagi ichki transfer narxi evaziga „Hebei China Fortune“ jamoasiga o‘tgan. U klubdagi debyutini 2017-yilning 5-martida Henan Jianyega qarshi o‘yinda (0:0) o‘tkazgan. U klubdagi ilk golini 2017-yilning 29-aprelida „Tianjin Teda“ga qarshi o‘yinda (4:0) kiritgan. 2022-yil 30-yanvarda Zhang Beijing Guoanga qaytgan. Xalqaro faoliyati. Zhang Xitoy terma jamoasidagi debyutini 2010-yilning 3-martida Portugaliyaga qarshi oʻyinda (2:0) oʻtkazgan. Biroq, oʻyin FIFA tomonidan tan olinmagan. U 2011-yilning 6-oktyabrida Birlashgan Arab Amirliklariga qarshi oʻyinda (2:1) Xitoy terma jamoasi safida debyut qilgan.